《盘山李靖庵秋》
清代·李孔昭

古刹高山秋早寒，幽居清景隔尘寰。天空野色连窗际，人尽风声在树间。

片月独涵潭水净，万松长锁白云闲。静中禅客无闻见，嘹喨西风雁自还。

作者简介：明末清初直隶蓟州人，字潜夫，一字光四。明崇祯十五年进士。见朝事日非，不赴廷对，以所给牌坊银助军饷，隐居盘山。明亡，素服哭于野三载。清廷屡征不出。隐居教授，倡明理学，成就甚众。及卒，门人私谥安节。